
Изх. № 61-00-491/04.12.2025 г.
ДО

ОБЩИНСКИ СЪВЕТ

ЗЛАТОГРАД
ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Кандидатстване пред Предприятието за управление на дейностите за опазване на околната среда (ПУДООС), за отпускане на средства под формата на безлихвен заем за реализиране на проект ‚‚Закупуване на оборудване с екологично предназначение - Компактор, за нуждите на Регионално депо за ТБО – Мадан“,  от общините Мадан, Златоград и Неделино.
УВАЖАЕМА ГОСПОЖО ПРЕДСЕДАТЕЛ,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Регионалното депо за твърди битови отпадъци – Мадан обслужва общините Мадан, Златоград и Неделино и е ключов елемент от регионалната система за управление на отпадъците. В резултат на настъпила авария на съществуващия компактор, използван за уплътняване на отпадъците на депото, бе извършено техническо обследване, при което се установи, че необходимият ремонт възлиза на приблизително 350 000 лв., без гаранция за успешното възстановяване, поради остарял модел и липса на резервни части.

 С оглед осигуряване на нормалната работа на депото и спазването на екологичните изисквания, както и честите разходи за ремонти, които не са икономически оправдани, най-целесъобразното решение е закупуването на нова уплътняваща машина (компактор), с висока ефективност и отговарящ на съвременните екологични стандарти.

Проектът ще бъде реализиран чрез безлихвен заем от Предприятието за управление на дейностите по опазване на околната среда (ПУДООС), със следните параметри: 
Предназначение: закупуване на специализирана техника – компактор за уплътняване на отпадъци на Регионално депо за ТБО – Мадан;

· Стойност на проекта: 1 060 800,00 лв.;

· Начин на финансиране: безлихвен заем от ПУДООС;

· Срок за погасяване: 5 (пет) години;

· Начин на обезпечаване: запис на заповед;

· Разпределение на дълга: размерът на дълга от 1 060 800,00 лева се разпределя  между общините Мадан, Златоград и Неделино, съгласно процентния дял за 2025 година от действащия меморандум за съвместно управление на регионалното депо.
Изпълнението на проекта ще допринесе за:
· повишаване на ефективността на депониране и удължаване живота на депото;

· намаляване на емисиите и разходите за поддръжка;

· подобряване на условията на труд и безопасността на персонала;

· устойчиво и екологосъобразно управление на отпадъците.
На 19.11.2025 год., в изпълнение на чл. 15, ал. 1 от Закона за Общинския дълг, бе проведено публично обсъждане за поемане на дългосрочен дълг за финансиране на описания по горе проект.
За обезпечаване на поетия дълг, съгласно изискванията на Предприятието за управление на дейностите по опазване на околната среда, е необходимо издаване на Запис на заповед от Кмета на Община Мадан, в полза на ПУДООС.


Предвид гореизложеното предлагам на Общински съвет Златоград, да обсъди и приеме следния проект на

РЕШЕНИЕ

На основание чл. 21, ал. 1, т. 10 и чл. 27, ал. 4 от Закона за местното самоуправление и местната администрация /ЗМСМА/ във връзка с чл. 13, и чл. 17 от Закона за общинският дълг, с цел реализация на проект: „Закупуване на оборудване с екологично предназначение - Компактор, за нуждите  на Регионално депо за ТБО – Мадан“, Общински съвет Златоград
РЕШИ

I. Дава съгласие Община Златоград, в качеството си на член на Регионално сдружение за управление на отпадъците за регион Мадан, да поеме дългосрочен общински дълг, чрез кандидатстване с проектно предложение пред Предприятието за управление на дейностите по опазване на околната среда (ПУДООС), за безлихвен заем, който ще бъде изразходен за:
· Закупуване на оборудване с екологично предназначение – Компактор, за нуждите на Регионално депо за ТБО – Мадан;

· Максимален размер на дълга – 1 060 800,00 лева /един милион шестдесет хиляди и осемстотин лева/;

· Начин на финансиране – безлихвен заем от Предприятието за управление на дейностите по опазване на околната сред /ПУДООС/;

· Срок за погасяване – 5 /пет/ години;

· Начин на обезпечаване – Запис на заповед;

· Валута на дълга – лева;

· Максимален лихвен процент – 0%

· Разпределение на дълга – размерът на дълга от 1 060 800,00 се разпределя  между общините Мадан, Златоград и Неделино, съгласно процентния дял за 2025 година от действащия меморандум за съвместно управление на регионалното депо.
II. Общински съвет Златоград, упълномощава Кмета на Община Златоград, да подпише приложения погасителен план, както и да извърши всички останали фактически и правни действия, във връзка с изпълнението на т. I от настоящето решение.

III. На основание чл. 60, ал. 1 от АПК, допуска предварително изпълнение на настоящите решения при следните мотиви: Защитаване на особено важни обществени интереси, свързани с експлоатацията на Регионално депо за ТБО - Мадан, което ще осигури подобряване на средата на живот и опазване на околната среда и с оглед кратките срокове за кандидатстване на проектно предложение и разглеждане пред ПУДООС.

Приложения: 
1. Положително становище от Директора на РИОСВ - Смолян;
2. Погасителен план.
МИРОСЛАВ  ЯНЧЕВ

Кмет на Община Златоград
За кмет: 

Зам.-кмет Елмира Угорлиева - Пехливанова
Заповед за заместване № 492 / 02.12.2025 г.

Изготвил:

Яна Хаджиева

Техн. ръководител дейност „Чистота”

Съгласували:
Любомир Ангелов

Директор на дирекция ХД, Б,О и ООС
той и секретар на МКБППМН

Златка Цекова
Директор на дирекция "АПО, ОС и З“, 
той и юрисконсулт



                В Общинска администрация Златоград функционира  Система за  управление на качеството и                                                           информационната сигурност, в съответствие с изискванията на стандартите ISO 9001:2008 и ISO 27001:2005. 

